На основу члана 36, 37, 38, 40, 41 и 42. Одлуке о остваривању потреба и интереса грађана у области спорта у Граду Нишу („Службени лист Града Ниша“, број 109/2018 – пречишћен текст) и Јавног позива за доделу стипендија талентованим спортистима у 2020. години, број 507-2/2020-19 од 22.05.2020.године, разматрајући приговор спортске организације на Одлуку о избору кандидата који остварују право на доделу стипендија и износу стипендија у 2020. години, број 705-1/2020 -19 од 01.07.2020. године,

Комисија за оцену програма у области спорта којима се остварују потребе и интереси грађана у области спорта у Граду, на седници одржаној 15.07.2020.гoдине, донела је

**ОДЛУКУ О ИЗМЕНИ И ДОПУНИ ОДЛУКЕ O**

**ИЗБОРУ КАНДИДАТА КОЈИ ОСТВАРУЈУ ПРАВО НА ДОДЕЛУ СТИПЕНДИЈА**

**И ИЗНОСУ СТИПЕНДИЈЕ У 2020. ГОДИНИ**

**I** У Одлуци о избору кандидата који остварују право на доделу стипендија и износу стипендија у 2020. години,

број 705-1/2020 -19 од 01.07.2020. године, у тачки **I**, у табеларном прегледу спортских организација и спортиста чије се стипендирање одобрава, врши се следећа допуна:

- У наслову: **„ТЕНИСКИ КЛУБ „ТАЖ“ ,** после кандидата под редним бројем 4, додаје се кандидат под редним бројем 5:

|  |  |  |  |
| --- | --- | --- | --- |
| 5. | Стефан Скобелев | 26.01.2004. | Државно екипно сениорско првенство - 2. место; |

**II**  У тачки **IV**, у табеларном прегледу спортских организација и спортиста чије се стипендирање не одобрава, у наслову: „**ТЕНИСКИ КЛУБ „ТАЖ**“ , брише се кандидат под редним бројем 1 :

|  |  |  |  |  |
| --- | --- | --- | --- | --- |
| 1. | Стефан Скобелев | 26.01.2004. | ТЕ У16 , дубл, победник,  ТЕ У16, дубл, финале  Првенство ТСИС сениори, победник  Првенство ТСИС 16 година, победник  Првенство ТСИС 16 година, победник  И још турнира: финала и био победник | Неодговарајућа  такмичења |

**III** У осталом, Одлука о избору кандидата који остварују право на доделу стипендија и износу стипендија остаје непромењена.

**ПОУКА О ПРАВНОМ СРЕДСТВУ:** Учесник Јавног позива који није задовољан Одлуком о изменама и допунама Одлуке о избору кандидата који остварују право на доделу стипендија и износу стипендија у 2020. години, може поднети приговор Градском већу Града Ниша, преко надлежног Секретаријата за омладину и спорт, Ул. Вожда Карађорђа бр.16, у року од 8 дана од дана њеног објављивања на сајту Града Ниша и огласним таблама Управе за омладину и спорт, Ул. Вожда Карађорђа бр.16 и Ул. Страхињића бана бр. 2.

**О б р а з л о ж е њ е**

Комисија за оцену програма у области спорта којима се остварују потребе и интереси грађана у области спорта у Граду, на основу овлашћења из члана 40. Одлуке о остваривању потреба и интереса грађана у области спорта у Граду Нишу („Службени лист Града Ниша“, број 109/2018 – пречишћен текст), донела је Одлуку о избору кандидата који остварују право на доделу стипендија и износу стипендија у 2020. години, дана 01.07.2020. године под бројем 705-1/2020 -19, која је објављена на званичном сајту Града Ниша и огласним таблама Секретаријата за омладину и спорт у Ул. Вожда Карађорђа бр.16 и Ул. Страхињића бана бр.2а.

На донету Одлуку спортска организација Тениски клуб „ТАЖ“ је, на основу права прописаног чланом 41. Одлуке о остваривању потреба и интереса грађана у области спорта у Граду Нишу, уложила 09.07.2020. године Приговор под бројем 705-2/2020-19.

Комисија за оцену програма у области спорта којима се остварују потребе и интереси грађана у области спорта у Граду је увидом у списе предмета утврдила да је приговор допуштен, изјављен од стране овлашћеног лица и благовремени.

Поступајући по приговору, а на основу навода из апликационог формулара и пратеће документације, а пре свега из потврде републичког гранског савеза и билтена са такмичења са званичног сајта Тениског савеза Србије, Комисија је констатовала да је приговор спортске организаци Тениски клуб „ТАЖ“, за свог кандидата Стефана Скобелева, основан и да именовани кандидат испуњава услове прописане чланом 36. и 37. Одлуке о остваривању потреба и интереса грађана у области спорта у Граду Нишу, јер је освајач 2. места на Државном екипном сениорском првенству, односно да се такмичио у екипи заједно са другим такмичарима клуба, којима је право на стипендију већ признато Одлуком о избору кандидата који остварују право на доделу стипендија и износу стипендија у 2020. години.

На основу горе наведеног, Комисија за оцену програма у области спорта којима се остварују потребе и интереси грађана у области спорта у Граду је одлучила као у диспозитиву.

Број: 879-1/2020-19

У Нишу, 15.07.2020.год

**Председник Комисије**

**Проф. др Милован Братић**